આમ, શ્રીજી મહારાજની જીભ વળે તેમ બ્રહ્મચારીનું જીવન વળતું. પરિણામે મહારાજ અને સંતોનો તેમને અઢળક રાજીપો મળેલો. વચનામૃતમાં તો ત્યાં સુધી નોંધાયું છે કે ‘‘જેવા ઈશ્વરમાં ગુણ હોય તેવા ગુણ બ્રહ્મચારીમાં વર્તે છે.’’આમ, સેવા રૂપી સાધના દ્વારા ઈશ્વરીય સદ્‌ગુણોના ભંડાર બનેલા મૂળજી બ્રહ્મચારીનું નિખાલસ વ્યક્તિત્ત્વ સાધુ જીવનનો આદર્શ પૂરો પાડે છે.શ્રીજીમહારાજે તેમને સહજાનંદ મૂળાનંદની જોડ તરીકે બિરદાવ્યા છે.